ไรน์-เน็คคาร์-อาเรนา

ไรน์-เน็คคาร์-อาเรนา (เยอรมัน: Rhein-Neckar-Arena) หรือ เวียร์ซ็อลไรน์-เน็คคาร์-อาเรนา (Wirsol Rhein-Neckar-Arena) ตามชื่อผู้สนับสนุน เป็นสนามกีฬาอเนกประสงค์ในเมืองซินส์ไฮม์ รัฐบาเดิน-เวือร์ทเทิมแบร์ค ประเทศเยอรมนี เป็นสนามเหย้าของสโมสร 1899 ฮ็อฟเฟินไฮม์ ความจุ 30,150 ที่นั่ง โดยถูกสร้างขึ้นเพื่อใช้แทนสนามเดิม คือ ดีทมาร์-ฮ็อพ-ชตาดีอ็อน ไรน์-เน็คคาร์-อาเรนา เป็นสนามที่ใหญ่ที่สุดในเขตมหานครไรน์-เน็คคาร์ แม้ว่าจะตั้งอยู่ในเมืองที่มีประชากรเพียง 36,000 คน การแข่งขันนัดแรกเกิดขึ้นเมื่อวันที่ 31 มกราคม ค.ศ. 2009 ในนัดที่ฮ็อฟเฟินไฮม์เปิดบ้านเอาชนะเอแนร์กีค็อทบุส 2–0 นอกจากนี้ ยังใช้จัดแข่งขันฟุตบอลโลกหญิง 2011 และใช้จัดแข่งขัน "ดีดีแอลวินเทอร์เกม 2017" ประเภทกีฬาฮอกกี้น้ำแข็ง นัดระหว่างอาดเลอร์มันไฮม์กับชเว็นนิงเงอร์ไวลด์วิงส์เมื่อวันที่ 7 มกราคม ค.ศ. 2017 ระเบียงภาพ อ้างอิง แหล่งข้อมูลอื่น ข้อมูลและภาพถ่าย เก็บถาวร 2010-08-04 ที่ เวย์แบ็กแมชชีน (ในภาษาเยอรมัน) โมเดลสามมิติ เก็บถาวร 2012-08-02 ที่ เวย์แบ็กแมชชีน แผนผังสนามจากเว็บไซต์สโมสร เก็บถาวร 2008-10-19 ที่ เวย์แบ็กแมชชีน (ในภาษาเยอรมัน) เวิลด์สเตเดียม เก็บถาวร 2009-02-06 ที่ เวย์แบ็กแมชชีน